શોધવાની કળા અપનાવવી એટલી પણ અઘરી નથી, કારણ કે તમારે તો માત્ર વસ્તુને વેરવિખેર સ્થાનને બદલે તેના પોતાના નક્કી કરેલા સ્થાન પર જ મુકવાની છે. હા, પણ જો તમે આમ કરો છો તો તમારો સમય કેટલો બચી જાય છે, એ વિચારજો. આ ફાઇન્ડોલોજી એટલે કે ખોવાયેલી વસ્તુને શોધવાની કળા એમનેમ તો હસ્તગત નથી થતી. એને માટે પણ કેટલીક ટીપ્સ છે જેને અનુસરવુ પડે. આ ટીપ્સમાં સૌથી પહેલી વાત કોઇ પણ વસ્તુ ખોવાઇ એટલે તેને શોધો નહીં. એ વસ્તુ નથી ખોવાઇ, તમે ખોવાયા છો. આવી સ્થિતિમાં હંમેશા 3 C યાદ રાખવાના. કમ્ફર્ટેબલ, કાલ્મ, અને કોન્ફિડન્ટ. વિશ્વાસ રાખો કે વસ્તુ જ્યાં હોવી જોઇએ ત્યાં જ છે. જો નહીં તો જ્યાં છેલ્લે વપરાશ કર્યો તે સ્થાન પર હશે. અને તમે જોશો કે તે ત્યાં જ છે. ઘણી વાર આપણી આંખોની સામે વસ્તુ હોવા છતાં નથી દેખાતી. એ વસ્તુ યાદ રાખીને ધ્યાનથી જુઓ. અને તમને એ વસ્તુ મળી જશે. ભલે તે વસ્તુ ગમે તેવા ઢગલામાં સંતાઇ ગઇ હોય, પણ ધ્યાનથી જોશો તો તે તમને તરત દેખાઇ જશે. વિદેશમાં ફાઇન્ડોલોજીસ્ટની આવી ટીપ્સની કેટલીય બુક્સ બેસ્ટસેલર બની છે. કારણ કે આજના સમયમાં બધા જ આ સમસ્યામાં ઘેરાયેલા છે. જો કે વસ્તુ ખોવાવી એ સમસ્યા છે જ નહીં. અલ્ટીમેટલી તો એ આપણુ અનફોકસ માઇન્ડ છે. જેને ફોકસ કરીએ કે તરત જ વસ્તુ મળી જાય છે.. એટલે સમય બચાવવો છે, અને ખોવાયેલી વસ્તુઓને ખોવાતા અટકાવવી છે તો ફાઇન્ડોલોજીની આ કળા યાદ રાખજો.